CELEX: 31993R0592
Language: el
Date: 1993-03-12 00:00:00
Title: Κανονισμός (ΕΟΚ) αριθ. 592/93 της Επιτροπής της 12ης Μαρτίου 1993 για τροποποίηση του κανονισμού (ΕΟΚ) αριθ. 420/93 που ορίζει ότι οι εισαγωγές ορισμένων αλιευτικών προϊόντων υπόκεινται στην τήρηση της τιμής αναγωγής

Avis juridique important

|

31993R0592

Κανονισμός (ΕΟΚ) αριθ. 592/93 της Επιτροπής της 12ης Μαρτίου 1993 για τροποποίηση του κανονισμού (ΕΟΚ) αριθ. 420/93 που ορίζει ότι οι εισαγωγές ορισμένων αλιευτικών προϊόντων υπόκεινται στην τήρηση της τιμής αναγωγής  

Επίσημη Εφημερίδα αριθ. L 061 της 13/03/1993 σ. 0051 - 0051

ΚΑΝΟΝΙΣΜΟΣ (ΕΟΚ) αριθ. 592/93 ΤΗΣ ΕΠΙΤΡΟΠΗΣ της 12ης Μαρτίου 1993 για τροποποίηση του κανονισμού (ΕΟΚ) αριθ. 420/93 που ορίζει ότι οι εισαγωγές ορισμένων αλιευτικών προϊόντων υπόκεινται στην τήρηση της τιμής αναγωγήςΗ ΕΠΙΤΡΟΠΗ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3759/92 του Συμβουλίου της 17ης Δεκεμβρίου 1993 περί κοινής οργανώσεως της αγοράς στον τομέα των προϊόντων αλιείας και υδατοκαλλιέργειας (1), και ιδίως το άρθρο 22 παράγραφος 6,  Εκτιμώντας:  ότι με τον κανονισμό (ΕΟΚ) αριθ. 420/93 της Επιτροπής (2), οι εισαγωγές ορισμένων αλιευτικών προϊόντων υπόκεινται στην υποχρέωση να τηρούν την τιμή αναγωγής- ότι οι τιμές "franco-ελεύθερο στα σύνορα" ορισμένων σημαντικών ποσοτήτων άλλων προϊόντων από εκείνα που αναφέρονται στον κανονισμό (ΕΟΚ) αριθ. 420/93 διαπιστώθηκε ότι είναι χαμηλότερες από την τιμή αναγωγής που ισχύει γι' αυτές- ότι πρέπει, επομένως, να  τροποποιηθεί και να επεκταθεί ο κατάλογος των προϊόντων που υπόκεινται στην υποχρέωση να τηρούν την τιμή αναγωγής- ότι η Επιτροπή Διαχείρισης των Προϊόντων Αλιείας δεν μπόρεσε να αποφανθεί σχετικά με τα μέτρα που προβλέπονται στον παρόντα κανονισμό εντός της προθεσμίας που έθεσε ο πρόεδρός της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 420/93 τροποποιείται ως εξής:  1. Το σημείο 2 (κατεψυγμένα προϊόντα) του παραρτήματος συμπληρώνεται ως εξής:   /* ΠΙΝΑΚΕΣ: δείτε Ε.Ε. */ 2. Η ημερομηνία της θέσης σε ελεύθερη κυκλοφορία που αναφέρεται στο άρθρο 1 παράγραφος 2, που αφορά την πολάκα της Αλάσκας, καθορίστηκε για τις "31 Μαρτίου 1993 το αργότερο".  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 12 Μαρτίου 1993.  Για την Επιτροπή Γιάννης ΠΑΛΑΙΟΚΡΑΣΣΑΣ Μέλος της Επιτροπής (1) ΕΕ αριθ. L 388 της 31. 12. 1992, σ. 1.  (2) ΕΕ αριθ. L 48 της 26. 2. 1993, σ. 12.